Eurodicautom
Eurodicautom oli üks esimesi Euroopa Liidu terminoloogia andmebaase. See loodi 1975. aastal Euroopa Komisjoni tõlkijate ja muude töötajate tarbeks. Hiljem muudeti Eurodicautom ka avalikkusele kättesaadavaks ning see võimaldas tasuta juurdepääsu Euroopa Liidu tegevusega seotud terminitele kõigis liidu ametlikes keeltes. Aastal 2007 asendati see interaktiivse terminibaasiga IATE (Inter-Active Terminology for Europe).